Document ID: /roh_data/filtered/fineweb-2-filterrobots_roh.jsonl.gz/24525

Il plevon Sieber è s’engaschà fin a sia mort per glieud senza tetg, alcoholichers e drogads. Uschia deva el en il «Pfuusbus» a Turitg in tetg sur il chau per passentar la notg a persunas senza tetg e persunas a l’ur da la societad. Plinavant ha el creà bleras purschidas da sustegn.
Tut ha cumenzà sco famegl
Ernst Sieber ha cumenzà sia carriera professiunala sco famegl. Pli tard ha el prendì suenter la matura, ha studegià teologia ed è daventà plevon. In plevon che na vuleva betg mo pregiar. Ernst Sieber era docter honoris causa da l’universitad da Turitg. Il 2017 ha el survegnì, per sia ovra da vita, il premi «Lifetime Award» dal «Prix Courage», ch’è vegnì stgaffì be per el.
RR novitads 20:00